**ניו אורלינס פֶּלִיקַנְס** (באנגלית: **New Orleans Pelicans**) היא קבוצת כדורסל מהעיר ניו אורלינס שבלואיזיאנה, ארצות הברית, המשחקת בליגת ה-NBA. הקבוצה משובצת בבית הדרום-מערבי שבאזור המערב, ומארחת את משחקיה הביתיים באולם סמות'י קינג סנטר.

הפליקנס הוקמו בשם **ניו אורלינס הורנטס** בעונת 2002/2003, כאשר הבעלים של קבוצת שארלוט הורנטס העביר את המועדון לניו אורלינס. בעקבות הוריקן קתרינה עברה הקבוצה באופן זמני לאוקלהומה סיטי, בה שיחקו בעונות 2006 ו-2007 תחת השם **ניו אורלינס/אוקלהומה סיטי הורנטס**. בסיום עונת 2012/2013 שינה המועדון את כינויו ל"פליקנס" (בעברית: שקנאים), ושנה לאחר מכן חזר הכינוי "הורנטס" לקבוצת שארלוט בובקאטס שנוסדה בעונת 2004/2005. המאזנים והסטטיסטיקות של המועדון בעונות 1989–2002 הוחזרו באופן רשמי לשארלוט הורנטס.

בעונת 2007/2008 רשמה הקבוצה את הישג השיא שלה – העפלה לסיבוב השני של פלייאוף ה-NBA – ובעונת 2017/2018 שחזרה את ההישג.

היסטוריה
--------

### המעבר לניו אורלינס

על אף האהדה הידועה של תושבי שארלוט לכדורסל והיכולת הטובה שהציגה שארלוט הורנטס בשנותיה הראשונות, ממוצע תפוסת האולם במשחקי הקבוצה היה מהנמוכים ב-NBA. בעונת 2001/2002 ממוצע הקהל במשחקי ההורנטס ירד לשפל של 11,286 - הממוצע הנמוך בליגה. אחת ההשערות לסיבת מיעוט הקהל הייתה הניכור של תושבי שארלוט כלפי בעלי הקבוצה, ג'ורג' שין, אשר הועמד לדין באשמת אונס בשנת 1997. הבעלים עצמו הפנה אצבע מאשימה כלפי אולם ה"שארלוט קולסאום" המיושן ומיעוט תאי הכבוד שהכיל. בשנת 2001 התחרו ההורנטס ו-ונקובר גריזליס על זכות המעבר לעיר ממפיס, טנסי, בה זכו לבסוף הגריזליס.

ניו אורלינס ארנה, אולמה הביתי של ניו אורלינס הורנטס מאז הקמתה.
בשנת 2002 החליטה מועצת העיר שארלוט על בניית אולם כדורסל חדש, אך רק בתנאי שההורנטס יימכרו על ידי הבעלים. ליגת ה-NBA אישרה את בניית אולם ה"שארלוט בובקאטס ארנה" (שמאז שונה שמו ל"טיים וורנר קייבל ארנה"), ואת העברת המועדון, שעדיין החזיק בו ג'ורג' שין, לעיר ניו אורלינס שבלואיזיאנה. בכך חזרה לייצג את ניו אורלינס קבוצת NBA, לראשונה מאז עונת 1979 בסופה עברו הניו אורלינס ג'אז לסולט לייק סיטי, יוטה. כחלק מההסכם, הבטיחה הליגה להקים קבוצת NBA חדשה בשארלוט, ואכן בשנת 2004 הוקמה קבוצת שארלוט בובקאטס כקבוצה ה-30 בליגה.

### 2002–2005: השנים הראשונות בניו אורלינס

משחקה הרשמי הראשון של ניו אורלינס התקיים ב-30 באוקטובר 2002 כשההורנטס אירחו את קבוצת יוטה ג'אז, שהוקמה כ"ניו אורלינס ג'אז" בעונת 1974/1975. במחצית המשחק, אשר התקיים בניו אורלינס ארנה, נערך טקס הפרשת גופיית המשחק של שחקן העבר פיט מרוויץ', ששיחק עבור ניו אורלינס ג'אז בשנים 1974–1979. הפורוורד פי. ג'יי. בראון קלע את הנקודות הראשונות בתולדות המועדון, במשחק בו ניצחו ההורנטס בתוצאה 100-75. במשחק האולסטאר 2003 ייצג את ההורנטס כוכב הקבוצה ג'מאל משבורן, בהשתתפותו היחידה בקריירה במשחק הכוכבים. את העונה סיימו ההורנטס במאזן ניצחונות חיובי 35–47 שהציב אותם במקום החמישי בטבלת המזרח. בפלייאוף הפסידה ניו אורלינס לפילדלפיה 76' בתוצאה 2–4, מה שהביא לפיטוריו של מאמן הקבוצה פול סיילאס. גם בסיום עונת 2003/2004, תחת המאמן טים פלויד, דורגה הקבוצה במקום החמישי במזרח, עם מאזן 41-41, והיא הודחה על ידי מיאמי היט בסיבוב הפלייאוף הראשון, בתוצאה 3–4.

לקראת עונת 2004/2005 מונה ביירון סקוט למאמנה הראשי של הקבוצה, במקומו של טים פלויד שפוטר לאחר עונה אחת בתפקיד. בעקבות הצטרפותה לליגה של שארלוט בובקאטס שונה מבנה חלוקת הבתים של ה-NBA, וההורנטס שובצו לבית הדרום-מערבי שבאזור המערבי. לפני תחילת העונה עבר משבורן ניתוח בברכו הימנית בשל פציעה, שבדיעבד סיימה את הקריירה של השחקן כבר אז, בגיל 31. לאחר פתיחת עונה חלשה, בעקבות פציעות של שחקני מפתח נוספים כבארון דייוויס וג'מאל מגלור, שלחו ההורנטס בטריידים שונים את דייוויס לגולדן סטייט ווריורס ואת דייוויד וסלי ליוסטון רוקטס. ללא ארבעת שחקניה המובילים דאשתקד - דייוויס, וסלי, משבורן ומגלור - התדרדרה הקבוצה עד המקום האחרון באזור המערבי עם מאזן 18–64 בסיום העונה.

### 2005–2011: תקופת כריס פול

כריס פול, כוכב הקבוצה בעונות 2005-2011.
בעקבות סופת הוריקן קתרינה שפגעה בניו אורלינס כחודשיים לפני תחילת עונת 2005/2006, עברו ההורנטס לשחק במהלך שתי העונות הבאות באוקלהומה סיטי, תחת הכינוי "ניו אורלינס/אוקלהומה סיטי הורנטס". במהלך תקופה זו אירחו ההורנטס את מרבית משחקיהם הביתיים באולם פורד סנטר שבאוקלהומה סיטי, ולעיתים שיחקו באולם הקבוצה המקורי - ניו אורלינס ארנה.

בדראפט 2005 בחרו ההורנטס בבחירה הרביעית את כריס פול מאוניברסיטת וייק פורסט, שהעמיד לאורך העונה ממוצעים של 16.1 נקודות ו-7.8 אסיסטים למשחק וזכה בתואר רוקי העונה. יחד עם שחקן השנה השלישית דייוויד וסט, שרשם עונת פריצה עם 17.1 נקודות ו-7.4 ריבאונדים למשחק, הציגו ההורנטס יכולת משופרת וסיימו את העונה במקום העשירי במערב עם מאזן שלילי של 38–44. בפגרת המשחקים שלפני עונת 2006/2007 צירפה ניו אורלינס את טייסון צ'נדלר (משיקגו) ואת פג'ה סטויאקוביץ' (מאינדיאנה), אך למרות החיזוק סיימה גם עונה זו במקום העשירי במערב ומחוץ לפלייאוף ה-NBA.

בעונת 2007/2008 חזרו ההורנטס באופן קבוע לניו אורלינס, שאירחה באותה עונה את סוף-שבוע האולסטאר כחלק מקמפיין שיווקי לשיקום העיר. הודות לדירוגם של ההורנטס כמובילי טבלת המערב במחצית העונה, זכה מאמן הקבוצה ביירון סקוט לאמן את נבחרת המערב במשחק האולסטאר עצמו. בנוסף לסקוט, יצגו את ההורנטס במשחק גם השחקנים כריס פול ודייוויד וסט, בהופעתם הראשונה במשחק היוקרתי. את העונה הסדירה סיימה ניו אורלינס במקום השני במערב, אחרי לוס אנג'לס לייקרס, עם המאזן הטוב בתולדות המועדון - 56-26. בפלייאוף ה-NBA העפילה הקבוצה לסיבוב השני לאחר שניצחה את דאלאס מאבריקס בתוצאה 1–4, אך הפסידה בחצי גמר המערב לאלופה היוצאת, סן אנטוניו ספרס, בתום שבעה משחקים.

ההורנטס סיימו את עונת 2008/2009 עם מאזן חיובי 33–49, שהציב אותם במקום השביעי בלבד באזור המערבי החזק. בפלייאוף התמודדה הקבוצה מול המדורגת שנייה דנוור נאגטס, והפסידה לה בתוצאה 1–4. לקראת עונת 2009/2010 בחרה ניו אורלינס את דארן קוליסון ומרכוס ת'ורנטון בבחירות ה-21 ו-43 בדראפט, בהתאמה, וכמו כן שלחה את טייסון צ'נדלר לשארלוט בובקאטס בתמורה לאמקה אוקפור. בשל פתיחה מאכזבת לעונה, פוטר מאמן הקבוצה ביירון סקוט לאחר 5 עונות בתפקיד, ואת מקומו תפס הג'נרל מנג'ר ג'ף באוור. פציעות שונות ברגלו של כריס פול הגבילו את הרכז ל-45 משחקים בלבד, וההורנטס החמיצו את הפלייאוף לאחר שהעמידו מאזן שלילי של 37–45. בסיום העונה עזב באוור את עמדת המאמן, והחתים במקומו את מונטי ויליאמס בתפקידו הראשון כמאמן ראשי ב-NBA. במהלך עונת 2010/2011, ב-20 בדצמבר 2010, רכשה ליגת ה-NBA את הקבוצה מידי ג'ורג' שין בעלות של כ-300 מיליון דולר. בסיום העונה חזרו ההורנטס לפלייאוף, אך העפילו מהמקום השביעי בלבד במערב, והפסידו ללוס אנג'לס לייקרס בתוצאה 2–4.

### 2011–2013: הגעתו של אנתוני דייוויס

אנתוני דייוויס, נבחר על ידי ההורנטס כבחירה הראשונה בדראפט 2012.
לפני תחילת עונת 2011/2012 ביקש כריס פול מההורנטס מעבר לקבוצה אחרת, עם העדפה לערים ניו יורק ולוס אנג'לס. ההורנטס הגיעו להסכמה על טרייד משולש עם לוס אנג'לס לייקרס ויוסטון רוקטס, אך הקומישינר של ה-NBA דייוויד סטרן, שהחזיק באופן זמני גם בתפקיד הבעלים של ניו אורלינס, הטיל וטו על העסקה. במסגרת הטרייד סוכם כי פול יעבור ללייקרס, בעוד פאו גאסול יעבור לרוקטס, וניו אורלינס תקבל את קווין מרטין, לואיס סקולה וגוראן דרגיץ' מיוסטון ואת למאר אודום מהלייקרס. נימוקו של סטרן לביטול הטרייד היה ההתחשבות בשאר בעלי הקבוצות בליגה, שהלינו על חוסר האיזון של העסקה לטובת הלייקרס. כשבוע לאחר מכן, ב-14 בדצמבר 2011, העבירו ההורנטס את פול בטרייד ללוס אנג'לס קליפרס בתמורה לאריק גורדון, כריס קיימן, אל-פארוק אמינו ובחירת דראפט עתידית. את העונה הסדירה, שמנתה 66 משחקים בלבד בעקבות שביתת שחקנים, סיימה ניו אורלינס במקום האחרון במערב עם מאזן 21–45.

לקראת סיום אותה עונה, ב-13 באפריל 2012, רכש את ההורנטס הבעלים של קבוצת ה-NFL ניו אורלינס סיינטס, טום בנסון, בעלות של כ-338 מיליון דולר. בסיום העונה הודיע בנסון כי הקבוצה תחליף את הכינוי "הורנטס" בשם שייצג יותר את מדינת לואיזיאנה.

בדראפט 2012 בחרה ניו אורלינס את אנתוני דייוויס בבחירה הראשונה בדראפט, ואת אוסטין ריברס בבחירה העשירית. כמו כן צירפו ההורנטס את הפאוור פורוורד ראיין אנדרסון, השחקן המשתפר של עונת 2011/2012.

### 2013–2019: ניו אורלינס פליקנס

ב-24 בינואר 2013 הודיעה הקבוצה במסיבת עיתונאים על שינוי שם הקבוצה ל"פליקנס" (שקנאים), על שם הציפור הלאומית של לואיזיאנה, והציגה את לוגו הקבוצה החדש. בסיום עונת 2012/2013, אותה סיימה הקבוצה במקום ה-14 במערב, החלפת שם המועדון נכנסה לתוקף. כשנה לאחר מכן הודיעה קבוצת שארלוט בובקאטס על החזרת הכינוי "הורנטס" לשארלוט, וכן על העברת המאזנים, השיאים והסטטיסטיקות של המועדון בעונות 1989 - 2002 למועדון שארלוט הורנטס הנוכחי. בכך אוחדה ההיסטוריה של קבוצות הכדורסל בשארלוט למועדון אחד. בהתאם, המאזנים והסטטיסטיקות של ההורנטס מאז עברו לניו אורלינס בעונת 2002/2003 נשארו על שם מועדון הפליקנס, שנחשב כי נוסד בשנת 2002.

בדראפט 2013 בחרו הפליקנס את נרלנס נואל בבחירה השישית, ושלחו אותו בטרייד לפילדלפיה 76' בתמורה לרכז ג'רו הולידיי ובחירת הדראפט ה-42, פייר ג'קסון. כמו כן צירפה הקבוצה את הקלע טייריק אוונס מסקרמנטו קינגס, כחלק מטרייד משולש עם פורטלנד טרייל בלייזרס. באותה עונה נבחר אנתוני דייוויס להשתתף במשחק האולסטאר לאחר שהעמיד ממוצעים של 20.8 נקודות, 10.0 ריבאונדים ו-2.8 חסימות למשחק, אך פציעות שונות של דייוויס, אנדרסון, הולידיי וגורדון הגבילו את הקבוצה למאזן שלילי 34–48 שהציב את הקבוצה במקום ה-12 במערב.

בעונת 2014/2015 חזרה ניו אורלינס לפלייאוף ה-NBA, לראשונה מזה 4 עונות, לאחר שניצחה 45 משחקים בעונה הסדירה. בסיבוב הראשון התמודדו הפליקנס מול המדורגת ראשונה, גולדן סטייט ווריורס, והפסידו לה בתוצאה 0–4. בסיום העונה פיטרה הקבוצה את המאמן מונטי ויליאמס, ומינתה תחתיו את אלווין ג'נטרי.

בעונת 2015/2016 סיימה ניו אורלינס במקום ה-12 במערב עם מאזן 30–52. בדראפט 2016 בחרו הפליקנס את הקלע באדי הילד בבחירה השישית, אך כבר בפברואר 2017 שלחו אותו בטרייד לסקרמנטו קינגס (יחד עם טייריק אוונס ושתי בחירות דראפט עתידיות) בתמורה לדמרקוס קאזינס. על אף יכולת טובה של דייוויס וקאזינס, אשר נבחרו לחמישיות העונה ב-NBA, שוב נותרה הקבוצה מחוץ לפלייאוף, עם מאזן שלילי 34–48. בפתיחת עונת 2017/2018 המשיך קאזינס להציג דומיננטיות עם ממוצעים של 25.2 נקודות ו-12.9 ריבאונדים למשחק, אך בפברואר 2018 סבל מקרע בגיד האכילס והושבת ממשחק עד סיום העונה. בהיעדרו של קאזינס התעלו דייוויס והולידיי, הובילו את הקבוצה לפלייאוף מהמקום השישי במערב, ואף גברו במפתיע על פורטלנד טרייל בלייזרס בסיבוב הראשון בתוצאה 4–0. בסיבוב השני הודחו הפליקנס מול הווריורס (1–4), אשר זכו בהמשך באליפות ה-NBA.

### 2019-הווה: עזיבת דייוויס והגעת זאיון ווילאמסון

בינואר 2019 הודיע כוכב הקבוצה אנתוני דייוויס על רצונו לעזוב את ניו אורלינס, וביקש מהקבוצה להעביר אותו בטרייד לקבוצה אחרת. בתגובה להצהרתו הפומבית נקנס דייוויס על ידי ה-NBA בסך 50,000 דולר. משלא סיכמו על עסקה עם אף קבוצה עד סיום מועד ההעברות ב-7 בפברואר, המשיך דייוויס לשחק עבור הפליקנס עד סיום העונה.

באפריל 2019 מינו הפליקנס את דייוויד גריפין כג'נרל מנג'ר של הקבוצה, במקומו של דני פרי שהחזיק בתפקיד באופן זמני.

בדראפט ה-NBA‏ 2019 ניצלו הפליקנס את הבחירה הראשונה כדי לבחור את כוכב ליגת המכללות זאיון ויליאמסון. באותו הקיץ העבירו הפליקנס את הפנים של המועדון בשנים האחרונות, אנתוני דייוויס, ללוס אנג'לס לייקרס תמורת לונזו בול, ג'וש הארט, ברנדון אינגרם, דיאנדרה האנטר ו-2 בחירות דראפט עתידיות. ויליאמסון היה פצוע לאורך מרבית העונה, אך ב-24 המשחקים בהם שיחק הציג יכולת גבוהה ונבחר לחמישיית הרוקיז של העונה. ברנדון אינגרם הפך לקלעי המוביל של הפליקנס, נבחר להשתתף במשחק האולסטאר וזכה בפרס השחקן המשתפר של העונה, אולם הקבוצה אכזבה וסיימה במקום ה-13 בלבד במערב. בסיום העונה הודיעה הקבוצה על פיטוריו של המאמן אלווין ג'נטרי.

בדראפט 2020 קיבלה ניו אורלינס את הבחירה ה-13 בסיבוב הראשון של הדראפט, בו היה בחרה את קיירה לואיס מאוניברסיטת אלבמה.

עונות העבר
----------

| עונה | מאמן | מאזן ניצחונות | אזור | מיקום באזור | פלייאוף |
| --- | --- | --- | --- | --- | --- |
| 2002/2003 | פול סיילאס | 47–35 | מזרח | 5 | סיבוב ראשון |
| 2003/2004 | טים פלויד | 41–41 | מזרח | 5 | סיבוב ראשון |
| 2004/2005 | ביירון סקוט | 18–64 | מערב | 15 | — |
| 2005/2006 | ביירון סקוט | 38–44 | מערב | 10 | — |
| 2006/2007 | ביירון סקוט | 39–43 | מערב | 10 | — |
| 2007/2008 | ביירון סקוט | 56–26 | מערב | 2 | סיבוב שני |
| 2008/2009 | ביירון סקוט | 49–33 | מערב | 7 | סיבוב ראשון |
| 2009/2010 | ביירון סקוט, ג'ף באוורס | 37–45 | מערב | 11 | — |
| 2010/2011 | מונטי ויליאמס | 46–36 | מערב | 7 | סיבוב ראשון |
| 2011/2012 | מונטי ויליאמס | 21–45 | מערב | 15 | — |
| 2012/2013 | מונטי ויליאמס | 27–55 | מערב | 14 | — |
| 2013/2014 | מונטי ויליאמס | 34–48 | מערב | 12 | — |
| 2014/2015 | מונטי ויליאמס | 45–37 | מערב | 8 | סיבוב ראשון |
| 2015/2016 | אלווין ג'נטרי | 30–52 | מערב | 12 | — |
| 2016/2017 | אלווין ג'נטרי | 34–48 | מערב | 10 | — |
| 2017/2018 | אלווין ג'נטרי | 48–34 | מערב | 6 | סיבוב שני |
| 2018/2019 | אלווין ג'נטרי | 33–49 | מערב | 13 | — |
| 2019/2020 | אלווין ג'נטרי | 30–42 | מערב | 13 | — |

לוגואים
-------

* לוגו הקבוצה בין השנים 2002–2008לוגו הקבוצה בין השנים 2002–2008
* לוגו הקבוצה בין השנים 2008–2013לוגו הקבוצה בין השנים 2008–2013
* לוגו הקבוצה מאז שנת 2013לוגו הקבוצה מאז שנת 2013

מאמני הקבוצה
------------

הנתונים מעודכנים לסוף עונת 2022/2023:

| מאמן | שנים | עונה סדירה | פלייאוף | הישגים |
| --- | --- | --- | --- | --- |
| משחקים | ניצחונות | הפסדים |  % הצלחה | משחקים | ניצחונות | הפסדים |  % הצלחה |
| פול סיילאס | 2002–2003 | 82 | 47 | 35 | 0.573 | 6 | 2 | 4 | 0.333 | — |
| טים פלויד | 2003–2004 | 82 | 41 | 41 | 0.500 | 7 | 3 | 4 | 0.429 | — |
| ביירון סקוט | 2004–2009 | 419 | 203 | 216 | 0.484 | 17 | 8 | 9 | 0.471 | זכייה בפרס מאמן העונה (2008) |
| ג'ף באוור | 2009–2010 | 73 | 34 | 39 | 0.466 | — | — | — | — | — |
| מונטי ויליאמס | 2010–2015 | 394 | 173 | 221 | 0.439 | 10 | 2 | 8 | 0.200 | — |
| אלווין ג'נטרי | 2015–2020 | 400 | 175 | 225 | 0.438 | 9 | 5 | 4 | 0.556 | — |
| סטן ואן גנדי | 2020–2021 | 72 | 31 | 41 | 0.431 | — | — | — | — | — |
| וילי גרין | 2021–הווה | 164 | 78 | 86 | 0.476 | 6 | 2 | 4 | 0.333 | — |

מנהלי הקבוצה (ג'נרל מנג'רים)
----------------------------

| ג'נרל מנג'ר | תקופה |
| --- | --- |
| בוב באס | 2002–2004 |
| אלן בריסטו | 2004–2005 |
| ג'ף באוור | 2005–2010 |
| דל דמפס | 2010–2019 |
| דני פרי | 2019 |
| דייוויד גריפין | 2019–הווה |

הישגים ופרסים
-------------

### שיאים למשחק בודד

**נקודות**: **59**, אנתוני דייוויס נגד דטרויט פיסטונס, 21 בפברואר 2016.

**ריבאונדים**: **26**, אנתוני דייוויס נגד ברוקלין נטס, 2 בינואר 2019.

**אסיסטים**: **25**, ראז'ון רונדו נגד ברוקלין נטס, 27 בדצמבר 2017.

**חטיפות**: **9**, כריס פול נגד דאלאס מאבריקס, 20 בפברואר 2008.

**חסימות**: **10**, אנתוני דייוויס נגד יוטה ג'אז, 11 במרץ 2018.

### שיאי קריירה בקבוצה

* הנתונים מעודכנים לסוף עונת 2022/2023, ומתייחסים לעונה הסדירה בלבד.

|  |  |  |  |  |  |  |  |
| --- | --- | --- | --- | --- | --- | --- | --- |
| **נקודות:*** 1. אנתוני דייוויס - 11,059
* 2. דייוויד וסט - 8,690
* 3. כריס פול - 7,936
* 4. ג'רו הולידיי - 7,321
* 5. ברנדון אינגרם - 5,285
 | **ריבאונדים:*** 1. אנתוני דייוויס - 4,906
* 2. דייוויד וסט - 3,853
* 3. פי. ג'יי. בראון - 2,675
* 4. טייסון צ'נדלר - 2,225
* 5. כריס פול - 1,951
 | **אסיסטים:*** 1. כריס פול - 4,228
* 2. ג'רו הולידיי - 2,833
* 3. טייריק אוונס - 1,139
* 4. ברנדון אינגרם - 1,124
* 5. גרייביס ואסקס - 1,063
 | **חטיפות:*** 1. כריס פול - 1,010
* 2. אנתוני דייוויס - 639
* 3. ג'רו הולידיי - 638
* 4. דייוויד וסט - 396
* 5. בארון דייוויס - 280
 | **חסימות:*** 1. אנתוני דייוויס - 1,121
* 2. דייוויד וסט - 435
* 3. אמקה אוקפור - 305
* 4. טייסון צ'נדלר - 269
* 5. ג'רו הולידיי - 267
 |  |  |  |

### פרסים אישיים

|  |  |  |  |  |  |  |  |
| --- | --- | --- | --- | --- | --- | --- | --- |
| **רוקי השנה*** כריס פול - 2006

**השחקן המשתפר של העונה*** ברנדון אינגרם - 2020

**מאמן השנה*** ביירון סקוט - 2008

**MVP של משחק האולסטאר*** אנתוני דייוויס - 2017

**מאמנים במשחק האולסטאר*** ביירון סקוט - 2008
 | **חמישיית העונה הראשונה*** כריס פול - 2008
* אנתוני דייוויס - 2015, 2017, 2018

**חמישיית העונה השנייה*** כריס פול - 2009

**חמישיית העונה השלישית*** ג'מאל משבורן - 2003
* בארון דייוויס - 2004
* כריס פול - 2011
 | **חמישיית ההגנה הראשונה*** כריס פול - 2009
* אנתוני דייוויס - 2018
* ג'רו הולידיי - 2018

**חמישיית ההגנה השנייה*** כריס פול - 2008, 2011
* אנתוני דייוויס - 2015, 2017
* ג'רו הולידיי - 2019

**חמישיית הרוקיז הראשונה*** כריס פול - 2006
* דארן קוליסון - 2010
* אנתוני דייוויס - 2013
* זאיון ויליאמסון - 2020

**חמישיית הרוקיז השנייה*** מרכוס ת'ורנטון - 2010
* הרברט ג'ונס - 2022
 | **שחקנים במשחק האולסטאר*** ג'מאל משבורן - 2003
* בארון דייוויס - 2004
* ג'מאל מגלור - 2004
* דייוויד וסט - 2008, 2009
* כריס פול - 2008–2011
* אנתוני דייוויס - 2014–2019
* דמרקוס קאזינס - 2018
* ברנדון אינגרם - 2020
* זאיון ויליאמסון - 2021, 2023
 |  |  |  |  |

### שחקנים שמספר גופייתם הוצא לגמלאות

| מספר | שחקן | עמדה | שנים בקבוצה | תאריך הפרשה |
| --- | --- | --- | --- | --- |
| **7** | פיט מרוויץ' | קלע | 1974–1979 | 30 באוקטובר 2002 |

1. ↑  מרוויץ' מעולם לא שיחק בקבוצת המועדון, אך גופייתו הופרשה בשל תרומתו לעיר ניו אורלינס כשחקן ניו אורלינס ג'אז בשנים הנ"ל.

סגל שחקנים בעונת 2023/2024
--------------------------

| ניו אורלינס פליקנס |
| --- |
| **שחקנים** | **מידע נוסף** |
| 

| עמדה | # | ארץ | שם | גובה | תאריך לידה | אוניברסיטה/מדינת מוצא |
| --- | --- | --- | --- | --- | --- | --- |
| PF | 1 | ארצות הבריתארצות הברית |  זאיון ויליאמסון  | 1.98 מטרים | 6 ביולי 2000 | אוניברסיטת דיוק |
| PG/SG | 3 | ארצות הבריתארצות הברית |  סי. ג'יי. מקולום  | 1.91 מטרים | 19 בספטמבר 1991 | אוניברסיטת ליהיי |
| SF | 5 | ארצות הבריתארצות הברית |  הרברט ג'ונס  | 2.01 מטרים | 6 באוקטובר 1998 | אוניברסיטת אלבמה |
| SF | 8 | ארצות הבריתארצות הברית |  נאז'י מרשל  | 1.98 מטרים | 24 בינואר 1998 | אוניברסיטת זאבייר |
| SG/SF | 11 | אוסטרליהאוסטרליה |  דייסון דניאלס  | 2.01 מטרים | 17 במרץ 2003 | אוסטרליה |
| SF | 14 | ארצות הבריתארצות הברית |  ברנדון אינגרם  | 2.03 מטרים | 2 בספטמבר 1997 | אוניברסיטת דיוק |
| PG | 15 | ארצות הבריתארצות הברית |  חוסה אלברדו  | 1.83 מטרים | 12 באפריל 1998 | אוניברסיטת ג'ורג'יה טק |
| C | 17 | ליטאליטא |  יונאס ולנצ'יונאס  | 2.11 מטרים | 6 במאי 1992 | ליטא |
| PF | 22 | ארצות הבריתארצות הברית |  לארי נאנס הבן  | 2.03 מטרים | 1 בינואר 1993 | אוניברסיטת ויומינג |
| SG | 24 | ארצות הבריתארצות הברית |  ג'ורדן הוקינס  | 1.96 מטרים | 29 באפריל 2002 | אוניברסיטת קונטיקט |
| SF | 25 | ארצות הבריתארצות הברית |  טריי מרפי  | 2.03 מטרים | 18 ביוני 2000 | אוניברסיטת וירג'יניה |
| PF | 32 | ארצות הבריתארצות הברית |  אי. ג'יי. לידל  | 1.98 מטרים | 18 בדצמבר 2000 | אוניברסיטת המדינה של אוהיו |
| SF | 37 | ארצות הבריתארצות הברית |  מאט ראיין  | 1.98 מטרים | 17 באפריל 1997 | אוניברסיטת צ'טנוגה |
| C | 40 | ארצות הבריתארצות הברית |  קודי זלר  | 2.11 מטרים | 5 באוקטובר 1992 | אוניברסיטת אינדיאנה |
| PF | 50 | ארצות הבריתארצות הברית |  ג'רמייה רובינסון-ארל  | 2.03 מטרים | 3 בנובמבר 2000 | אוניברסיטת וילאנובה |
| SG | 0 | ארצות הבריתארצות הברית |  דריון סיברון (**כ**)  | 1.96 מטרים | 26 במאי 2000 | אוניברסיטת המדינה של קרוליינה הצפונית |
| SF | 33 | ארצות הבריתארצות הברית |  מלקולם היל (**כ**)  | 1.98 מטרים | 26 באוקטובר 1995 | אוניברסיטת אילינוי |

 | **מאמן:**
ארצות הבריתארצות הברית וילי גרין

---

**מקרא*** **ק** - קפטן
* **כ** - שחקן החתום על חוזה כפול
* **ד** - בחירת דראפט שטרם הוחתמה
* **ח** - שחקן חופשי שחוזהו בקבוצה הסתיים
* **\*** - בית ספר תיכון

---

סגל הקבוצה באתר הרשמי 
עודכן בתאריך: 14 באפריל 2024 |

קישורים חיצוניים
----------------

ויקישיתוף מדיה וקבצים בנושא **ניו אורלינס פליקנס** בוויקישיתוף
* 

* אתר האינטרנט הרשמי של ניו אורלינס פליקנס (באנגלית)
* ניו אורלינס פליקנס, ברשת החברתית פייסבוק

* ניו אורלינס פליקנס, ברשת החברתית אקס (טוויטר)

* ניו אורלינס פליקנס, ברשת החברתית אינסטגרם

* ניו אורלינס פליקנס, ברשת החברתית טיקטוק

* ניו אורלינס פליקנס, סרטונים בערוץ היוטיוב
* ניו אורלינס פליקנס, באתר אנציקלופדיה בריטניקה (באנגלית)

הערות שוליים
------------

1. 1 2  ניו אורלינס הורנטס משנה את כינויה ל"פליקנס", באתר הרשמי של ניו אורלינס פליקנס
2. 1 2  הכינוי "הורנטס" חוזר לשארלוט, באתר הרשמי של שארלוט הורנטס
3. 1 2 3  סיכום העונות של המועדון, באתר basketball-reference.com
4. ↑  נתוני צופים ב-NBA, באתר apbr.org
5. ↑  סיכום עונות ההורנטס, באתר sportsecyclopedia.com
6. ↑  ההורנטס מגישים את מועמדותם למעבר לממפיס, באתר ספורטס אילוסטרייטד
7. ↑  דוח המשחק בין ניו אורלינס ליוטה, באתר basketball-reference.com
8. ↑  ההודעה על מעברם של ההורנטס לאוקלהומה סיטי, באתר הרשמי של ניו אורלינס פליקנס
9. ↑  כריס פול זוכה בתואר רוקי העונה, באתר הרשמי של ה-NBA
10. ↑  טייסון צ'נדלר עובר בטרייד לניו אורלינס, באתר insidehoops.com
11. ↑  פג'ה סטויאקוביץ' עובר בטרייד לניו אורלינס, באתר ESPN
12. ↑  ביירון סקוט מוכרז כמאמן המערב במשחק האולסטאר, באתר רויטרס
13. ↑  רשימת הנבחרים בדראפט 2009, באתר basketball-reference.com
14. ↑  ניו אורלינס שולחת את טייסון צ'נדלר לשארלוט בתמורה לאמקה אוקפור, באתר ESPN
15. ↑  ג'ף באוור מפטר את סקוט וממנה את עצמו למאמן הקבוצה, באתר הרשמי של ה-NBA
16. ↑  ליגת ה-NBA רוכשת את ההורנטס, באתר הרשמי של ה-NBA
17. ↑  ליגת ה-NBA מטילה וטו על הטרייד של ההורנטס עם הלייקרס והרוקטס, באתר הניו יורק טיימס
18. ↑  כריס פול נשלח בטרייד לקליפרס, באתר הרשמי של ה-NBA
19. ↑  טום בנסון רוכש את מועדון ההורנטס מה-NBA, באתר הרשמי של ליגת ה-NBA
20. ↑  רשימת הנבחרים בדראפט 2012, באתר basketball-reference.com
21. ↑  ניו אורלינס מצרפת את ראיין אנדרסון, באתר הרשמי של ניו אורלינס פליקנס
22. ↑  סיכום העונות של שארלוט הורנטס, באתר basketball-reference.com
23. ↑  ניו אורלינס מצרפת את ג'רו הולידיי מפילדלפיה, באתר philly.com
24. ↑  ניו אורלינס מצרפת את טייריק אוונס מסקרמנטו, באתר הרשמי של ניו אורלינס פליקנס
25. ↑  סיכום עונת 2013/2014 של הפליקנס, באתר basketball-reference.com
26. ↑  מערכת וואלה! ספורט‏, יש מחליף למונטי וויליאמס: אלווין ג'נטרי מונה למאמן ניו אורלינס, באתר וואלה!‏, 31 במאי 2015
27. ↑  קאזינס סובל מקרע בגיד האכילס וגמר את העונה, באתר ערוץ הספורט, 27 בינואר 2018
28. ↑  ליגת ה-NBA קונסת את דייוויס, באתר CBS,‏ 29 בינואר 2019
29. ↑  הפליקנס ממנים את גריפין לג'נרל מנג'ר, באתר הקבוצה, 17 באפריל 2019
30. ↑  כצפוי: זאיון וויליאמסון נבחר ראשון על ידי ניו אורלינס, באתר וואלה!‏, 21 ביוני 2019
31. ↑  המובילים הסטטיסטיים של ניו אורלינס פליקנס, באתר basketball-reference.com

| קבוצות ליגת ה-NBA |
| --- |
| האזור המזרחי | האזור המערבי |
| **הבית האטלנטי** | **הבית המרכזי** | **הבית הדרום־מזרחי** | **הבית הצפון־מערבי** | **הבית הפאסיפי** | **הבית הדרום־מערבי** |
| בוסטון סלטיקס | שיקגו בולס | אטלנטה הוקס | דנוור נאגטס | גולדן סטייט ווריורס | דאלאס מאבריקס |
| ברוקלין נטס | קליבלנד קאבלירס | שארלוט הורנטס | מינסוטה טימברוולבס | לוס אנג'לס קליפרס | יוסטון רוקטס |
| ניו יורק ניקס | דטרויט פיסטונס | מיאמי היט | אוקלהומה סיטי ת'אנדר | לוס אנג'לס לייקרס | ממפיס גריזליס |
| פילדלפיה 76' | אינדיאנה פייסרס | אורלנדו מג'יק | פורטלנד טרייל בלייזרס | פיניקס סאנס | ניו אורלינס פליקנס |
| טורונטו ראפטורס | מילווקי באקס | וושינגטון ויזארדס | יוטה ג'אז | סקרמנטו קינגס | סן אנטוניו ספרס
 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2013056528
* VIAF: 131544720
* WorldCat: lccn-n2002119024

 |